CELEX: C2006/131/40
Language: et
Date: 2006-06-03 00:00:00
Title: Kohtuasi C-3/05: Euroopa Kohtu (teine koda)  16. veebruari 2006.  aasta otsus (Corte d’appello di Cagliari eelotsusetaotlus) — Gaetano Verdoliva  versus  J.M. Van der Hoeven BV, Banco Di Sardegna, San Paolo IMI SpA (Brüsseli konventsioon — Teises osalisriigis tehtud kohtuotsuse täitmist lubav määrus — Kättetoimetamata jätmine või kättetoimetamise korra rikkumine — Teadasaamine — Kaebuse esitamise tähtaeg)

3.6.2006   
            
            
               ET
            
            
               Euroopa Liidu Teataja
            
            
               C 131/23
            
         Euroopa Kohtu (teine koda) 16. veebruari 2006. aasta otsus (Corte d`appello di Cagliari eelotsusetaotlus) — Gaetano Verdoliva versus J.M. Van der Hoeven BV, Banco Di Sardegna, San Paolo IMI SpA
   (Kohtuasi C-3/05) (1)
   
   (Brüsseli konventsioon - Teises osalisriigis tehtud kohtuotsuse täitmist lubav määrus - Kättetoimetamata jätmine või kättetoimetamise korra rikkumine - Teadasaamine - Kaebuse esitamise tähtaeg)
   (2006/C 131/40)
   Kohtumenetluse keel: itaalia
   Eelotsusetaotluse esitanud kohus
   Corte d`appello di Cagliari
   Põhikohtuasja pooled
   
      Hageja: Gaetano Verdoliva
   
      Kostjad: J. M. Van der Hoeven BV, Banco di Sardegna, San Paolo IMI SpA,
   menetluses osales: Pubblico Ministero
   Kohtuasja ese
   Eelotsusetatolus — Corte d`appello di Cagliari — Brüsseli konventsiooni artikli 36 tõlgendamine — Kohtuotsuste täitmine — Täitmist lubava otsuse kättetoimetamise korra rikkumine — Menetlusdokumentidest teada saamise mõiste
   Resolutiivosa
   27. septembri 1968. aasta konventsiooni kohtualluvuse ja kohtuotsuste täitmise kohta tsiviil- ja kaubandusasjades, mida on muudetud 9. oktoobri 1978. aasta konventsiooniga Taani Kuningriigi, Iirimaa ning Suurbritannia ja Põhja-Iiri Ühendkuningriigi ühinemise kohta, 25. oktoobri 1982. aasta konventsiooniga Kreeka Vabariigi ühinemise kohta ja 26. mai 1989. aasta konventsiooniga Hispaania Kuningriigi ja Portugali Vabariigi ühinemise kohta, artiklit 36 tuleb tõlgendada selliselt, et see nõuab kohtuotsuse täitmist lubava määruse nõuetekohast kättetoimetamist vastavalt selle osalisriigi menetlusnormidele, milles kohtuotsuse täitmist taotletakse, ja seetõttu ei piisa kohtuotsuse täitmist lubava määruse kättetoimetamata jätmise või kättetoimetamise korra rikkumise korral antud artiklis sätestatud tähtaja kulgema hakkamiseks üksnes sellest, et isik, kelle vastu täitmist taotletakse, on sellest määrusest teada saanud.
   
      (1)  ELT C 69, 19.03.2005.